Document ID: 32008D0026

KOMISSION PÄÄTÖS,
tehty 13 päivänä marraskuuta 2007,
neuvoston direktiivin 92/43/ETY mukaisesta luettelosta Pannonian vyöhykkeen luonnonmaantieteellisellä alueella olevista yhteisön tärkeinä pitämistä alueista
(tiedoksiannettu numerolla K(2007) 5404)
(2008/26/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon luontotyyppien sekä luonnonvaraisen eläimistön ja kasviston suojelusta 21 päivänä toukokuuta 1992 annetun neuvoston direktiivin 92/43/ETY (1) ja erityisesti sen 4 artiklan 2 kohdan kolmannen alakohdan,
sekä katsoo seuraavaa:
(1)
Direktiivin 92/43/ETY 1 artiklan c kohdan iii alakohdassa tarkoitettuun Pannonian vyöhykkeen luonnonmaantieteelliseen alueeseen kuuluu osa Tšekin, Slovakian ja Romanian alueesta sekä Unkarin alue, kuten on määritelty direktiivin 20 artiklalla perustetun komitean, jäljempänä ’habitaattikomitea’, 20 päivänä huhtikuuta 2005 hyväksymässä luonnonmaantieteellisessä kartassa.
(2)
Tämän päätöksen soveltamisalaan ei kuulu Euroopan unioniin vuonna 2007 liittyneen Romanian alue. Romania alkoi toimittaa alue-ehdotuksiaan komissiolle liittymisensä jälkeen. Romaniaa koskevia tietoja ei ole vielä voitu sisällyttää tähän direktiivissä 92/43/ETY tarkoitettuun yhteisön tärkeinä pitämien alueiden alustavaan luetteloon.
(3)
Natura 2000 -verkoston varsinaisessa perustamisessa on lisäksi tarpeen edetä. Verkosto on oleellinen osa yhteisön luonnon monimuotoisuuden suojelua, ja sen perustamisprosessi on ollut käynnissä vuodesta 1995.
(4)
Tšekki, Unkari ja Slovakia ovat toimittaneet komissiolle direktiivin 92/43/ETY 1 artiklassa tarkoitetut ehdotukset yhteisön tärkeinä pitämiksi alueiksi Pannonian vyöhykkeen luonnonmaantieteellisen alueen osalta direktiivin 4 artiklan 1 kohdan mukaisesti toukokuun 2004 ja syyskuun 2006 välisenä aikana.
(5)
Ehdotettujen alueiden luettelojen mukana on toimitettu kutakin aluetta koskevat tiedot ehdotettujen Natura 2000 -alueiden ilmoituslomakkeesta 18 päivänä joulukuuta 1996 tehdyn komission päätöksen 97/266/EY (2) mukaisessa muodossa.
(6)
Näihin tietoihin kuuluvat kyseisen jäsenvaltion toimittama viimeisin ja lopullisin versio alueen kartasta, alueen nimi, sijainti ja laajuus sekä tiedot, jotka on saatu soveltamalla direktiivin 92/43/ETY liitteessä III eriteltyjä perusteita.
(7)
Komissio on laatinut yhteisymmärryksessä kunkin asianomaisen jäsenvaltion kanssa luonnoksen luetteloksi alueista, mukaan lukien alueet, joilla on ensisijaisesti suojeltavia luontotyyppejä tai ensisijaisesti suojeltavia lajeja; tämän luonnoksen perusteella olisi laadittava luettelo yhteisön tärkeinä pitämistä alueista.
(8)
Tietämys luontotyyppien ja lajien esiintymisestä ja levinneisyydestä lisääntyy jatkuvasti direktiivin 92/43/ETY 11 artiklan mukaisen seurannan tuloksena. Tästä syystä alueiden arviointi ja valinta yhteisön tasolla on tehty tällä hetkellä parhaan saatavissa olevan tiedon mukaan.
(9)
Jotkin jäsenvaltiot eivät kuitenkaan ole ehdottaneet riittävästi alueita täyttääkseen direktiivin 92/43/ETY tiettyjä luontotyyppejä ja lajeja koskevat vaatimukset. Näin ollen ei voida tehdä sitä johtopäätöstä, että verkosto olisi valmis kyseisten luontotyyppien ja lajien osalta. Koska tietojen saanti ja sopimukseen pääsy jäsenvaltioiden kanssa on viivästynyt, olisi hyväksyttävä alustava alueiden luettelo, jota on tarpeen täydentää direktiivin 92/43/ETY 4 artiklan säännösten mukaisesti.
(10)
Kun otetaan huomioon, että direktiivin 92/43/ETY liitteessä I lueteltujen luontotyyppien ja liitteessä II lueteltujen lajien esiintymisestä ja levinneisyydestä on edelleen vaillinaiset tiedot, ei pidä todeta, että verkosto olisi näiltä osin täydellinen tai epätäydellinen. Alustavaa luetteloa olisi tarvittaessa täydennettävä direktiivin 92/43/ETY 4 artiklan säännösten mukaisesti.
(11)
Tässä päätöksessä säädetyt toimenpiteet ovat habitaattikomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Tämän päätöksen liitteessä on direktiivin 92/43/ETY 4 artiklan 2 kohdan kolmannen alakohdan mukainen alustava luettelo Pannonian vyöhykkeen luonnonmaantieteellisellä alueella olevista yhteisön tärkeinä pitämistä alueista.
2 artikla
Tämä päätös on osoitettu kaikille jäsenvaltioille.
Tehty Brysselissä 13 päivänä marraskuuta 2007.

Labels: 12
18
20